Яңа елда укылучы дога

	Яңа елны мөселманнар бәйрәмгә санамый. Тарихка күз салсак, мөселман календаренең һиҗрәт кылынган елдан башланганын күрәбез. Ягъни Пәйгамбәребез салләллаһу галәйһи вә сәлләм Мәккәдән Мәдинәгә күчкән вакытыннан бирле. Бу көн мөселманнар өчен бәйрәм булган, чөнки нәкъ шул вакыттан Ислам дине дөнья буйлап тарала башлаган. Ул вакыйгалардан 14 гасыр узган. Һиҗри календарь буенча мөхәррәм аеның беренче көне – мөселманнар өчен Яңа ел була. 	 Мөселман календаре буенча яңа елны да, 1 гыйнварны да шушы дога белән башларга була: “Куллә гамин вә әнтүм би хаир” (Мәгънәсе: Сез барча изгелектә, бәрәкәттә булыгыз!). Нинди генә көн, нинди генә бәйрәм булмасын, шул доганы кылабыз.  
	---	
Матбугат.ру

	№ --- | 31.12.2022	


